Fornuft og følelse

***Fornuft og følelse*** (engelsk originaltittel: *Sense and sensibility*) er en roman av den engelske forfatteren Jane Austen, som i i 1811 ble den første romanen hun fikk utgitt. Den første norske oversettelsen ble utgitt i 1997; romanen var oversatt av Merete Alfsen.

Historien handler om Elinor og Marianne, de to døtrene til Mr. Dashwood og hans andre kone.

## Persongalleri
*Henry Dashwood &ndash; en velstående mann som dør i begynnelsen av historien

*Mrs. Dashwood &ndash; Henry Dashwoods andre kone

*Elinor Dashwood &ndash; den fornuftige og reserverte eldstedatteren til  Mr. og Mrs. Henry Dashwood; hun er 19 år i begynnelsen av boken

*Marianne Dashwood &mdash;  Mr. og Mrs. Henry Dashwoods datter nummer to; hun er 16 år i begynnelsen av boken

*Margaret Dashwood &ndash; den yngste datteren til Mr. og Mrs. Henry Dashwood; hun er 13 år i begynnelsen av boken

*John Dashwood &ndash;  sønn av  Henry Dashwood og hans første kone. Han ønsker å behandle sine halvsøstre godt, men er opptatt av penger og blir lett overtalt av sin kone.

*Fanny Dashwood &ndash; John Dashwoods kone, og søster av Edward og Robert Ferrars. Hun er forfengelig, egoistisk og snobbete.

*Sir John Middleton &ndash; en fjern slektning av Mrs. Dashwood

*Lady Middleton &ndash; Sir John Middletons kone

*Mrs. Jennings &mdash; mor til  Lady Middleton og Charlotte Palmer

*Edward Ferrars &ndash; den eldste av Fanny Dashwoods to brødre

*Robert Ferrars &mdash; lillebroren til Edward Ferrars og Fanny Dashwood

*Mrs. Ferrars &ndash; mor til Fanny Dashwood og Edward og Robert Ferrars

*Oberst Brandon &ndash; en nær venn av Sir John Middleton

*John Willoughby &ndash; nevø av Sir John og Lady Middleton

*Charlotte Palmer &ndash; datter av  Mrs. Jennings. Lady Middletons lillesøster

*Thomas Palmer &ndash; ektemannen til Charlotte Palmer

*Lucy Steele &ndash; en ung, fjern slektning av Mrs. Jennings

*Anne/Nancy Steele &ndash; Lucy Steeles eldre søster

*Miss Sophia Grey &ndash; en velstående arving som Mr. Willoughby gifter seg med for å beholde sin komfortable livsstil etter at han blir gjort arveløs av sin tante

*Lord Morton &ndash; far til Miss Morton

*Miss Morton &ndash; en velstående dame som Mrs. Ferrars ønsker at hennes eldste sønn, Edward, og senere Robert, skal gifte seg med

*Mr. Pratt &ndash; onkel til Lucy Steele

*Eliza Williams &ndash; datter av Elizabeth Williams

*Elizabeth Williams

*Mrs. Smith &ndash; den velstående tanten til Mr. Willoughby

## Handling
I mange år har Henry Dashwood, hans andre kone og deres tre døtre bodd sammen med Henrys rike onkel på den store herregården Norland Park i Sussex. Mot slutten av livet testamenterte onkelen herregården og sin øvrige formue til Henry; onkelens testament stipulerte også at arven deretter skulle gå videre til Henrys sønn fra første ekteskap, John Dashwood. Henry dør bare ett år etter onkelens død. På dødsleiet får Henry sin sønn John til å love å ta seg av de tre halvsøstrene. John har fra før en stor formue etter sin mor, og hans kone Fanny er også fra en velstående familie. Selv om John er vel ansett og respektabel, er han ikke like varmhjertet som sin onkel, far, stemor og sine halvsøstre. Farens ønske på dødsleiet gjør likevel inntrykk på ham, og han lover å gjøre alt som står i hans makt for at stemoren og halvsøstrene skal få det godt. 

Men straks etter at Henry er død, overtaler Johns smålige og egoistiske kone Fanny ektemannen sin til å bryte dette løftet. De tre halvsøstrene hans blir stående på bar bakke, uten penger og uten et passende sted å bo, noe som byr på veldig store problemer i et samfunn som legger veldig stor vekt på sosial status og rikdom. John og Fanny flytter umiddelbart inn som de nye eierne av Norland Park. De andre Dashwood-kvinnene blir behandlet som uvelkomne gjester av en ondskapsfull Fanny.

Så kommer Fannys bror, Edward Ferrars, på besøk til Norland Park. Han er en usikker og hjemmekjær ung mann som raskt blir tiltrukket av Elinor. Da Fanny begynner å ane dette, går hun inn for å fornærme fru Dashwood ved å fortelle henne hvor store forhåpninger familien Ferrars har om at Edward (og broren) skal gifte seg rikt. Fru Dashwood har på Elinors vegne fattet godhet for Edward og nærmest ansett ham for Elinors forlovede, og hun tar det svært ille opp at Fanny indirekte gjør det klart at Elinor er fullstendig uaktuell som hustruemne for broren.

Dashwood-søstrene føler seg presset til å inngå ekteskap til menn av høyere økonomisk status, slik at familien deres kan klare seg mye bedre økonomisk. Samtidig er hver av søstrene forelsket i en mann de tilsynelatende aldri kan få. Kvinnene må derfor velge om de skal følge det som blir forventet av dem fra resten av samfunnet, eller om de skal følge følelsene sine.

## Filmatiseringer
**[[Fornuft og følelser (film)|Fornuft og følelser]]*, film fra 1995 (Columbia Pictures/Mirage)
**Sense & Sensibility*, TV-serie fra 2008 (BBC), utgitt som film på DVD.
**Sense and Sensibility*, TV-serie fra 1981 (BBC)
**Sense and Sensibility*, TV-serie fra 1971 (BBC)

## Referanser